ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂREA
Nr.  31 din  24.06.2026 
privind constatarea încetării de drept a mandatului de consilier local al domnului Anastasiei Romică-Andrei, înainte de expirarea duratei normale a mandatului, ca urmare a demisiei și vacantarea locului de consilier local în Consiliul Local al Comunei Blândeşti

Consiliul Local al comunei Blândeşti; judeţul Botoşani, întrunit în şedinţa ordinară din data 24.06.2026;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând Demisia domnului Anastasiei Romică-Andrei din funcţia de consilier local ȋncepând cu data de 19.06.2026, înregistrată la Primăria Comunei Blândeşti cu nr. 2356 din 19.06.2026; Referatul constatator semnat de Primarul Comunei Blândeşti și Secretarul General al Comunei  Blândeşti;
Văzând rapoartele comisiilor de specialitate ale Consiliului Local al comunei Blândeşti; 
Ȋn conformitate cu prevederile art. nr. 204 alin. (2) lit. a) și aliniatele (3), (6), (7), (10), (15), (17), (18) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare; 
În baza art. 129 alin. (1) și alin. (14) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
H O T Ă R Ă Ş T E:
Art. 1. Se constată încetarea de drept, începând cu data de 19  iunie 2026, a mandatului de consilier local al domnului Anastasiei Romică-Andrei, înainte de expirarea duratei normale a mandatului, ca urmare a demisiei, precum și vacantarea locului de consilier local în Consiliul Local al Comunei Blândeşti. 
Art. 2. Primarul Comunei Blândeşti va duce la îndeplinire prevederile prezentei hotărâri.

Art. 3. Prezenta hotărâre se comunică Primarului Comunei Blândeşti, Judecătoriei Botoşani și persoanei menționate la art. 1 din prezenta hotărâre. 
Art. 4. Prin grija Secretarului General al Comunei Blândeşti prezenta hotărâre se comunică în termen legal Instituției Prefectului – Județul Botoșani pentru verificarea legalității. 
Preşedinte de şedinţă






Contrasemnează
Consilier local – Neculai STROIŞTEANU

